kardosdrur/scandi-wiki huggingface dataset:
Chersonesos

Chersonesos (, ; ; byzantinsk græsk: Χερσών; , ; ukrainsk og ,  også translittereret som Chersonese, Chersonesus, Cherson) er en antik by grundlagt for ca. 2.500 år siden i den sydvestlige del af Krim-halvøen. Kolonien blev etableret i det 6. århundrede f.v.t. af bosættere fra Heraclea Pontica.

Den antikke by ligger på Sortehavskysten i udkanten af Sevastopol på Krim-halvøen, hvor den omtales som Khersones. Byen er blevet kaldt "Det ukrainske Pompeii" og "Det russiske Troja". Stedet er nu en del af den nationale historiske-arkæologiske museum-Zapovednik. Navnet "Chersonesos" på græsk betyder "halvøen", og beskriver rammende det sted, hvor kolonien blev etableret. Det bør ikke forveksles med Taurisk Chersonesos, et navn der ofte anvendes om hele det sydlige Krim.

Under meget af den klassiske periode havde Chersonesos et demokratisk styre bestående af en gruppe valgte "Archons" og et råd kaldet "Demiurgi". Efterhånden blev regeringen mere oligarkisk, med magten koncentreret i hænderne på Archons. En form for ed svoret af alle borgere, i det 3. århundrede f.v.t. har overlevet til i dag. Chersonesos blev indskrevet på UNESCOs Verdensarvsliste i 2013.

Referencer

Eksterne henvisninger 

Sevastopol
Oldtidsbyer
Verdensarvsområder i Rusland
Verdensarvsområder i Ukraine
Ruslands historie
Ukraines historie
Fallen (Volbeat-sang)

"Fallen" er sang fra det danske heavy metalband Volbeat. Den blev udgivet den 9. august 2010 som førstesinglen fra deres fjerde studiealbum Beyond Hell/Above Heaven, der udkom i september samme år. Poulsen skrev sangen til sin far, der døde i 2008.

Sangen blev "Årets Lytterhit" ved P3 Guld i 2011 og Metal Hammers læsere valgte musikvideoen til årets fjerde bedste.

Produktion 
Sangen blev indspillet i foråret 2010 i Hansen Studios i i Ribe med Jacob Hansen som producer. Tekst og musik er skrevet af forsanger og guitarist Michael Poulsen

Der blev fremstillet en tilhøerende musikvideo, der blev instrueret af Matt Wignall Videoen indeholder optagelse fra bandets optræden ved musikfestivalen Rock am Ring i juni 2010.

Poulsen dedikerede sangen til sin far, Jørn, der døde i juni 2008.

B-siden bestod af sangen "A Warrior's Call" i en liveudgave, som Poulsen havde skrevet til den danske bokser Mikkel Kesslers indmarch til en kamp i 2010.

Modtagelse 
Frank Albrecht fra det tyske musikmagasin Rock Hard skrev, at "Fallen" var en "pop-ørehænger". Robert Fröwein fra det østrigske onlinemagasin Stormbringer.at kaldte sangen "rockagtig flot, med Volbeat-typiske, direkte i hovedet guitarmelodier og en 1A sangpræstation". Politikens anmelder Erik Jensen kaldte også "Fallen" for poppet.

Singlen nåede adskillige hitlisteplaceringer inklusive top 20-placeringer med #13 i Danmark, #16 i Sverige og #18 i Finland samt som #11 på Billboards Mainstream Rock Songs.

Nummeret blev valgt af P3s lyttere til "Årets Lytterhit" ved P3 Guld i 2011. Læserne af det tyske rockmagasin Metal Hammer valgte musikvideoen til "Fallen" som den fjerde bedste video fra 2010.

Det tyske magasin SLAM påpegede at omkvædet fra "Fallen" mindede om dele af sangen "Out of Breath" fra det amerikanske rockband Lifehouse.

Hitlister

Spor 
Alle sange er skrevet og komponeret af Michael Poulsen. 

CD single

Digital single

iTunes Exclusive EP

Promotional radio CD single

Referencer 

Volbeat sange
Sange fra 2010
Ethan Frome

Ethan Frome regnes for en af Edith Whartons mest vellykkede romaner og betragtes af flere kritikere som hendes mesterværk. Wharton skrev den, mens hun boede i Frankrig, og den blev udgivet i 1911, to år før hun blev skilt fra sin mand. Romanen skiller sig ud fra det øvrige forfatterskab ved at være skildret fra underklassens perspektiv, men vidner som hendes øvrige værker om stor social og psykologisk indsigt.

Flere kritikere har argumenteret for, at Ethan Frome afspejler Edith Whartons eget ulykkelige ægteskab med den tolv år ældre Edward (Teddy) Wharton, som hun intet havde til fælles med, og som i løbet af deres ægteskab blev mere og mere psykisk ustabil. Parret blev skilt i 1913 på Edith Whartons foranledning, hvilket var højst usædvanligt for det miljø, der havde ført dem sammen.

Det er også kendt, at Edith Wharton fra 1907-1910 havde en intens kærlighedsaffære med journalisten Morton Fullerton, som hun lærte at kende gennem Henry James. Hendes biograf R.W.B. Lewis argumenterer for, at Mattie Silver i Ethan Frome er baseret på ham.

Selvom nogle kritikere anklagede Wharton for at skrive om en verden, som hun i sin egenskab af overklassekvinde intet kendte til, kan det ikke bestrides, at hun i høj grad havde kendskab til de psykologiske og relationelle problemer, der er bogens kerne. Fortællingen undersøger med dyb indsigt, hvordan følelser som skyld, vrede, angst og intens jalousi samt uventede og forbudte glæder påvirker mennesker i deres nærmeste relationer – uanset deres samfundsmæssige stilling.

Wharton fandt sandsynligvis inspiration til Ethan Fromes tragiske afslutning fra en ulykke, hun havde hørt om i Lenox, Massachusetts i 1904. Den virkelige ulykke involverede fem personer, der kælkede ind i en lygtepæl på vej ned ad Courthouse Hill i Lenox. En af de involverede blev dræbt i ulykken, som Edith Wharton fik kendskab til gennem en af de overlevende, hun blev venner med, mens de begge arbejdede på biblioteket i Lenox.

Romanen blev filmatiseret i 1993 med Liam Neeson, Patricia Arquette og Joan Allen i hovedrollerne.

Noter 

Romaner fra USA
Litteratur i 1911
Bøger af Edith Wharton
Gyllingnæs (flertydig)

Gyllingnæs kan henvise til flere artikler:
 Gyllingnæs er en halvø i den sydøstlige del af Odder Kommune, der adskiller Kattegat og Horsens Fjord.
 Gyllingnæs (gods) er et gods og en herregård der ligger på halvøen.
Gyllingnæs (gods)

Gyllingnæs  er en herregård der ligger på halvøen Gyllingnæs i Gylling Sogn, Hads Herred, Odder Kommune. Gyllingnæs er udskilt fra Åkær Gods i 1801 af greve Friedrich Otto von Dernath. Gyllingnæs blev købt af den engelskfødte købmand John Smith. Hovedbygningen på Gyllingnæs er opført i 1865 og ombygget i 1997-1998.

Gyllingnæs Gods er på 906 hektar.

Ejere af Gyllingnæs 

 (1801-1813) John Smith
 (1813-1817) John Smiths dødsbo
 (1817-1824) Georg Smith
 (1824) John Thornton
 (1824-1834) Georg Smith
 (1834) Georgia Georgsdatter Smith gift St. Aubin
 (1834-1842) Robert Stableton St. Aubin
 (1842-1848) Wilhelm Henrik Frederik Mylord
 (1848-1851) Ane Marie Margrethe Brumming gift Mylord
 (1851-1853) Poul Ernst Constantin Brun
 (1853-1870) Anotn Peter Vilhelm Krohn
 (1870) Marie Augusta Petersen gift Krohn
 (1870-1885) Frederik Christian Berg
 (1885-1924) Christian Frederik Holten Grevenkop-Castenskiold
 (1924-1936) Ludvig Helmuth Frederik Holger Castenskiold-Benzon
 (1936-1946) Niels Baner
 (1946-1966) Enke Fru Eva E. Baner
 (1966-1994) Hermann Zobel
 (1994-1996) Peter Hermann Zobel
 (1996-) Troels Holch Povlsen

Eksterne henvisninger 
 Ejerhistorie  på danskeherregaarde.dk
 De 5 Gaarde

Herregårde i Odder Kommune
Herregårde i Århus Amt
Sophie Ørsted

Sophie Wilhelmine Bertha Ørsted (født Oehlenschläger 16. juli 1782 på Frederiksberg Slot, død 9. februar 1818) var en dansk muse.

Sophie Oehlenschläger var Adam Oehlenschläger eneste søster, og hun var født 2½ år efter ham. I deres barndom spillede de komediespil sammen. Han lærte hende meget om skønlitteratur og kunst. Storebroderen blev uddannet af brødrene A.S. og H.C. Ørsted, og de blev derved hyppige gæster hos Oehlenschlägernes husstand. Således lærte Sophie Ørsted-brødrene at kende, og det endte med, at hun forlovede sig nu med den fire år ældre A.S. Ørsted, og de blev gift den 10. juli 1802.

Under Baggesens ophold i København i vinteren 1806-07 var han meget forelsket i hende og sang om og til hende under navn af Lilia eller Fru Cecilie v. X.; det var hende, der "omvendte ham til Goethe" og i det nævnte tidsrum beåndede ham til en mængde af hans betydeligere digtninger; hans digtsamling Heideblumen (1808), der blev udgivet i Amsterdam, blev tilegnet hende. Forholdet mellem de to endte dog med at Sophie stoppede kontakten, sandsynligvis som følge af Baggesens uvenskab med hendes bror. Sibbern var ligeledes stærkt forelsket i hende, og hun inspirerede ham til Gabrielis Breve. Hun inspirerede også sin egen broder, der sagde til hende: "Og som en Musa varmt og blidt begejstred Du Din Broder tidt."

Hun døde i februar 1818 i en alder af 35 år.

Eksterne henvisninger 
 
 
 
 

Danskere i 1700-tallet
Danskere i 1800-tallet
Personer fra Frederiksberg
Line Rosenvinge

Line Rosenvinge (født 1975 i Aarhus) er en dansk kunsthistoriker.

Hun er mag.art. i kunsthistorie fra Aarhus Universitet. Bosat i London 2005-2008. Blogger på Dagbladet Børsen 2006-2018 og klummeskribent for Kunsten.nu 2007-2018. Har skrevet for Altinget, Dagbladet Information og Weekendavisen, men trak sig august 2018 fra den offentlige kulturdebat. 

Arbejdede i 1990'erne internationalt  og har siden 2000 arbejdet med forretningsudvikling, kunst, kultur og erhvervssamarbejder . Skifter januar 2021 spor, arbejder som kunstpædagog og publicerer tekster om børn, dannelse og samtidskunst .

Saloner 

Rosenvinge har siden 2011 holdt salon i sit private hjem på Rahbeks Allé, Frederiksberg, med blandt andre billedkunstnerne Casper Aguila, Martin Erik Andersen, Kenneth Balfelt, Trine Boesen, Peter Bonde, Kaspar Bonnén, Michael Brammer, Peter Callesen, Claus Carstensen, Astrid Marie Christiansen, Thierry Geoffroy Colonel, Benny Dröscher, claus ejner, Hesselholdt & Mejlvang, Ulla Hvejsel, Geo Jagunov, Per Bak Jensen, Simone Aaberg Kærn, Frederik Næblerød, Ahmad Siyar Qasimi, Hartmut Stockter, Maria Wandel, Kathrine Ærtebjerg . 

Da kunsthistoriker og gallerist Anne Aarsland sammen med kunstner og influencer Mette Helena Rasmussen den 8. december 2017 arrangerede deres første salon i et privat hjem, inviterede de Rosenvinge til at holde åbningstalen og fortælle om den historiske baggrund med salonværtinder som Kamma Rahbek, Charlotte Schimmelmann og Friederike Brun. Rosenvinges tale blev siden publiceret i Dagbladet Børsen.

Foreningsarbejde 

Deltager efteråret 2017 i samlingen af kritikerforeninger på tværs af kunstarterne. Er som repræsentant for AICA Denmark medstifter af Forenede Kritikere og vælges som formand. De øvrige medstiftere er foreningerne Danske Filmkritikere, Litteraturkritikernes lav, Musikanmelderringen (klassisk), Foreningen af Danske Musikkritikere (rytmisk) og Foreningen Danske Teaterjournalister. Foreningen stiftes formelt den 3. januar 2018 og er til møde med kulturministeren den 10. januar 2018, som det omtales i Berlingske og Dagbladet Information.

Tillidshverv 

 2000-2002 skrivende redaktør og bestyrelsesmedlem, Kopenhagen Publishing
 2013-2014 bestyrelsesmedlem kunsten.nu (kunstPLUS Publishing)
 2014-2015 bestyrelsesformand kunsten.nu (kunstPLUS Publishing)
 2014-2017 bestyrelsesmedlem i Association Internationale des Critiques d'Art, AICA Denmark
 2018-2021 bestyrelsesformand Forenede Kritikere
 2021-2023 Sporskifterepræsentant i følgegruppe med KP, BUPL, LFS og deltagerkommuner

Kilder

Eksterne henvisninger 
 http://www.b.dk/foedselsdag/levende-kunstvaerk-skribent-og-salonvaertinde - Dagens navn i Berlingske
 https://www.altinget.dk/kultur/artikel/kronik-en-skarnsunge-siger-op - Altinget Debat

Kunsthistorikere fra Danmark
Line
Bobak

Bobak (latin: Marmota bobak), også kaldet steppemurmeldyr, er en art af murmeldyr, som er udbredt på steppeområder i det østlige Europa (især Ukraine og Rusland samt i et vist omfang i Hviderusland) og Centralasien til det nordlige Kazakhstan. Den kan især ses i området mellem floderne Donets og Don (Kharkiv og Luhansk oblast i Ukraine samt de tilstødende regioner i Rusland) samt østpå mod Kazakhstan.

Bobakken er en stor udgave af de nordamerikanske præriehunde med en markant, rund vom og en tilbagelænet vagtpositur. I modsætning til de fleste andre murmeldyrarter trives bobakken på det græsklædte steppeland og nær kultiverede landområder.

Levevis 
Den er kun aktiv i fire og halv måned om året og tilbringer resten af tiden i dvale. De unge individer forlader deres fødselskolonier efter de to første vintre. Hunnerne er kønsmodne efter tre år eller mere. Omkring 60 % af hunnerne bliver drægtige i løbet af en sommer, og de føder kuld på i gennemsnit lidt over fem unger. 

Bobakkerne benytter sig af et enkelt advarselskald, og undersøgelser har vist, at kaldene kommer hurtigere, når de lever på bjergskråninger, end hvis de lever på flade områder.

Menneskene har i tidens løb efterstræbt bobakkerne, dels for deres kød, som har været værdifulde i tider med mangel på fødevarer, dels for deres pels. Der er i nærheden af Moskva eksperimenter i gang med at opdrætte bobakker på grund af deres pels.

Som andre murmeldyr er bobakken sårbar over for byldepest. Det menes, at en bobak-population i Uralbjergene fungerede som basis for den pestepidemi, der ramte Rusland i slutningen af det 19. århundrede.

Eksterne henvisninger 

IUCN Rødliste - ikke truede arter
Murmeldyr
Institut Sup'Biotech de Paris

Institut Sup'Biotech de Paris er et fransk ingeniør-institut tilknyttet IONIS Education Group. 

Instituttet blev oprettet i 2003 (Institut Sup'Biotech de Paris) i 2005 (Sup'Biotech Paris) og har i dag omkring 700 studerende.

Berømte alumne 
 Cyprien Verseux, Astrobiologi

Bibliografi 
 Biotechnologies. Les promesses du vivant., Villejuif, FYP Éditions, 2015, 256 p. ()
 Planète biotech - 2030 : la vie avec les biotechnologies, Villejuif, FYP Éditions, 2023, 254 p. ()

Uddannelsesinstitutioner i Frankrig
Tekniske universiteter
Talking Dreams

Talking Dreams er det første album udgivet af den amerikanske pop-gruppe Echosmith. Det udkom d. 1. oktober 2013.

Sangliste 

 Come together 
 Let's love
 Cool kids
 March into the sun
 Come with me
 bright
 Talking dreams
 Tell her you love her
 Ran off in the night
 Nothing's wrong
 Safest place
 Surround you

Album fra 2013
MGP 2002

MGP 2002 var det tredje årlige MGP for aspirerende sangere i alderen 8 til 15 år. Værterne var Camilla Ottesen, Gordon Kennedy og Nikolaj Kirk. Top 3 ville repræsentere Danmark i det indledende MGP Nordic efter det indenlandske formats udvidelse til Norge og Sverige.

Deltagere 
Gruppen Heartbeat er sammensat af fire tidligere MGP deltagere. Den består af sanggruppen Hope, som bestod af Christina Larsen og Nina Boysen der deltog i MGP i 2001 med sangen “Den første store kærlighed”, samt pigerne fra gruppen Three in One, Simona Popovic og Kathrine Bogø, der også deltog i MGP 2001 med sangen “Du Kan Sige Ja-Ja”, sammen med gruppens tredje medlem Simon Jochumsen.

Finale 
Efter den første afstemningsrunde gik fem deltagere videre til superfinalen og fremførte sangene igen for det danske publikum, og Top 3 fortsatte med at repræsentere Danmark ved MGP Nordic 2002 i København. Juryafstemningen blev permanent fjernet, hvilket gav den danske offentlighed enebeføjelse til at afgøre vinderen. Her er de fuldstændige resultater fra fjernafstemningen over hele landet.

2002
Begivenheder i 2002
MGP 2004

MGP 2004 blev afholdt d. 25 September 2004 og var en sangkonkurrence for børn  10 sangere/bands dystede om at vinde. Værterne var Christine Milton og Mads Lindemann. Vinderen skulle senere repræsentere Danmark ved den anden udgave af Junior Eurovision Song Contest

Deltagere

Superfinale 

2004
Begivenheder i 2004
Scala (Svendborg)

Scala er en biograf i Svendborg på Sydfyn, der åbnede i 1955. Der er fire sale, hvoraf den største kan rumme 260 gæster.

Ved opførslen i 1955 var der kun én sal. Man havde budgetteret med en pris på 750.000 kr. (ca. 10,9 mio. kr., 2014), men den endelige pris endte på omkring 1 mio. kr. (ca. 14,5 mio. kr., 2014) med Svendborg Kommune som bygherre. Det var på dette tidspunkt den teknisk mest avancerede biograf på Fyn.

I 1967 forsøgte kommunen at sælge biografen, men da man ikke kunne få den ønskede pris, blev det opgivet. I 1977 blev Scala udvidet med yderligere to sale.

Store Marthadag 
Hvert år i maj måned afholdes Store Marthadag, der fejre den danske folkekomedie Martha, der udkom i 1967. Arrangementet afholdes i et samarbejde mellem Scala, der viser filmen i deres største sal og en restaurant på gågaden har indrettet en del af sit serveringsområde som messen ombord på skibet. Der er i alt 260 pladser hvert år, da dette er biografens kapacitet, og billetterne bliver solgt inden for meget kort tid.

Referencer 

Biografer i Danmark
Bygninger, konstruktioner og anlæg i Svendborg
Etableret i 1955
Kultur i Svendborg
Sad Man's Tongue

"Sad Man's Tounge" er den tredje single fra det danske heavy metalband Volbeat. Den blev udgivet i 2007 som den førstesinglen fra albummet Rock The Rebel / Metal The Devil, der blev udgivet i februar samme år.

Sangen er en hyldest til Johnny Cash, og den nåede kun to uger på Tjeklisten som #20.

Baggrund 
I et interview forklarede Poulsen, at sangen handler om 1950'erne, hvor forældre havde beskyttet deres børn mod alt muligt. Som et eksempel citerede han sit idol Elvis Presley, hvis mor altid havde hentet ham efter skole for at tage sig af ham. Der blev indspillet en musikvideo til sangen, hvor bandet optræder med sangen live.

Produktion 
Sangen blev indspillet i oktober 2006 i Hansen Studios i Ribe med Jacob Hansen som producer. Tekst og musik var skrevet af forsangeren Michael Poulsen. Ved indspilningen deltog flere gæstemusikere. Rod Sinclair spillede banjo og guitarsolo. Martin Pagaard Wolff spillede akustisk guitar og Anders Pedersen hawaiiguitar.

Under skriveprocessen improviserede Poulsen lidt over sit idol Johnny Cash' sang "Folsom Prison Blues". Til tider overvejede Poulsen en coverversion af denne, men den blev hurtigt skrottet, da ideen var for banal. I stedet blev det en hyldestsang til Cash. Sangen nåede ingen hitlisteplaceringer.

Singlens b-side indeholder sangen „Soulweeper #2“. Dette var en fortsættelse af "Soulweeper" fra det første album. Forsangeren Michael Poulsen var flere gange blevet spurgt af kvindelige fans om han ikke kunne skrive en lignende sang til det nye album. Produceren Hansen bidrog med baggrundsvokal på "Soulweeper #2".

Modtagelse 
"Sad Man's Tounge" nåede to uger som #20 på Tjeklisten. Singlen kom hverken ind på Tracklisten eller nogle udenlandske hitlister.

Spor 
 "Sad Man's Tongue" - 3:05
 "Soulweeper #2" - 4:02

Referencer 

Sange fra 2007
Volbeat sange
Sankt Petri Passage

Sankt Petri Passage er en passage og et omkringliggende bygningskompleks, der forbinder Nørregade med Larslejsstræde i Indre By i København. Det nationalromantiske kompleks blev bygget for telefonselskabet KTAS (nu TDC) i 1901'erne og er også kendt som Telefonhuset. Det nye navn refererer til naboen Sankt Petri Kirke. De nuværende lejere omfatter KVUC (Københavns Voksenuddannelsescenter) og flere danske og internationale virksomheder.

Historie 

KTAS havde til at begynde med til huse i komplekset omkring Jorcks Passage. Selskabet overtog grunden i Nørregade i 1899, og arkitekten Fritz Koch blev valgt til at tegne et nyt hovedkvarter der. Opførelsen begyndte i 1900 men skred langsomt fremad på grund af økonomiske problemer. Efter Kochs død i 1906 overtog Jens Ingwersen opførelsen af komplekset, der stod færdig i 1909. Det blev senere udvidet mellem 1917 og 1938 med inddragelse af eksisterende ejendomme i Nørregade 27 og 29 og med nye bygninger tegnet af Ingwersen på Larslejsstræde 4 og 6 og på Nørre Voldgade 38 på den anden side af blokken. Komplekset omfattede både selskabets hovedkvarter, værksteder og den primære telefoncentral.

KTAS Pensionskasse, der ejede komplekset, solgte det til Carlyle Group i 2007 forud for TDC's flytning til et nyt hovedkvarter ved Teglholmen i 2009. Bygningskomplekset gennemgik efterfølgende en omfattende renovering og blev omdøbt til Sankt Petri Passage som en reference til naboen Sankt Petri Kirke. Sankt Petri Passage blev solgt til Industriens Pension i januar 2015.

Arkitektur 

Komplekset omfatter 14 bygninger med et samlet gulvareal på ca. 45.000 m². Det er opført i røde mursten på en høj granitsokkel i nationalromantisk med mange dekorative detaljer. I den indre gård er der omkring 40 portrætrelieffer.

Nørregade 27 og 29 er begge fredede. Nr. 27 er en bygning i fem fag fra 1839. Nr. 29 i fem fag er fra omkring 1810.

Mellem bygninger danner en række gårde en passage mellem Nørregade og Larslejsstræde. Komplekset omfatter også et lille grønt område, Telefonistindehaven, der blev renoveret af Niels Junggreen Have i 1996.

Lejere 
Uddannelsesinstitutionen Københavns VUC har lokaler her og i Københavns Belysningsvæsens tidligere bygning i Gothersgade. Andre lejere tæller Google Denmark, Redbull Denmark, Karnov, advokatfirmaet Bruun & Hjejle, reklamebureauet Mensch og mediebureauet IPG Mediabrands.

Noter

Eksterne henvisninger 

 Officiel hjemmeside 

Gader i Indre By (København)
Bygninger, konstruktioner og anlæg i Københavns Kommune
Maybellene i Hofteholder

"Maybellene i Hofteholder" er den sjette single fra det danske heavy metalband Volbeat. Den blev udgivet i 2008 som førstesinglen fra albummet Guitar Gangsters & Cadillac Blood, der blev udgivet i september samme år.

"Maybellene i Hofteholder" var den første af gruppens singler som nåede top ti på tracklisten, og den vandt "P3 Lytterhittet" til P3 Guld. Den toppede som #5 på Tjeklisten. Den tilhørende musikvideo blev nomineret til "Årets Musikvideo" til Danish Metal Awards, og singlen solgte guld i Danmark.

Baggrund 
Sangen handler om en ældre mand, som stalker en kvindelig stripper, kaldet Maybellene, som han er besat af. Hun danser hver lørdag aften på en fiktiv bar kaldet "10 House City", hvor han har sit eget bord, No. 45. Han ved hun bor på Barbara Hotel, og hun åbner aldrig døren, når han prøver at besøge hende. En mandag forsøger han er ryge hende ud af værelset på hotellet, men hun omkommer i branden, selv om hendes lig aldrig bliver fundet.

Produktion 
Sangen blev indspillet i marts og april 2008 i Hansen Studios i Ribe med Jacob Hansen som producer. Tekst og musik er skrevet af forsangeren Michael Poulsen. Nummeret har Anders Pedersen på hawaiiguitar, Kristian Pedersen på akustisk guitar og Jacob Hansen (produceren) på baggrundsvokal som gæstemusikere.

Der blev fremstillet en musikvideo til "Maybellene i Hofteholder", hvor bandet spiller sangen. Til start og slut er en lille tegnefilm. Hovedparten af videoen er dog med virkelige mennesker, hvor handlingen fra sangen udspiller sig. Videoen er instrueret af Claus Vedel.

Modtagelse 
De danske anmeldere nævnte "Maybellene i Hofteholder" var et godt eksempel på en mere 50'er-inspireret sang, der gjorde albummet mere "melodiøst og dansabelt, samtidigt med at det metalliske input bevares", hvorved at der var "noget for enhver smag". Frank Albrecht fra det tyske metalmagasin Rock Hard nævnte "Maybellene i Hofteholder" i sin anmeldelse af Guitar Gangsters & Cadillac Blood som et "vidunderligt kompliment til ørerne". Metal.de's anmelder Andrea Friedrich skrev derimod, at sangen ved første gennemlytning lød som tre sange der var smidt i en blender.

"Maybellene i Hofteholder" blev Ugens Uundgåelige på P3 kort efter at nummeret blev udgivet. Nummeret debuterede som #9 på Tracklisten d. 15. august 2008, og toppede den følgende uge som #5. Samlet tilbragte den 12 uger på hitlisten, heraf fire i top ti. Det var bandets første top ti-hit på Tracklisten. Den toppede i tre uger som #5 på Tjeklisten og var i alt 9 uger på denne hitliste.

"Maybellene i Hofteholder" vandt "Årets Lytterhit 2008" ved P3 Guld, der blev afholdt i januar 2009. Musikvideoen blev nomineret til "Årets Musikvideo" til Danish Metal Awards dette år. Prisen gik dog til Pilgrimz' "Shake-A-Feather". Den 17. november 2010 modtog bandet en guldplade for "Maybellene i Hofteholder".

Spor 
 "The Garden's Tale" (Radio Edited Version) - 3:40
 "The Garden's Tale" (Album Version) - 4:50

Referencer

Eksterne henvisninger 

Sange fra 2008
Volbeat sange